জহুরুল ইসলাম মেডিকেল কলেজ
জহুরুল ইসলাম মেডিকেল কলেজ বাংলাদেশের বেসরকারী মেডিকেল কলেজ। এটি ১৯৯২ সালে জহুরুল ইসলাম প্রতিষ্ঠা করেন। এটি কিশোরগঞ্জ জেলার বাজিতপুর উপজেলার ভাগলপুর গ্রামে অবস্থিত। এটি গ্রামীণ এলাকায় অবস্থিত বাংলাদেশের প্রথম চিকিৎসা শিক্ষাপ্রতিষ্ঠান। ৫২.৬৩ একর এলাকা জুড়ে এটি অবস্থিত। এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।